Okresná prokuratúra Košice I 
Mojmírova 5, 041 47 Košice 1 	

Sp. zn. : 2 Pv 194/12/8802	Košice I, 12.7.2012
EEČ : 2-63-175-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 3 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v Košiciach a inde v dobe od 01.12.2011 až doposiaľ si neplní svoju vyživovaciu povinnosť voči svojim deťom XXXXX, nar. XXXXX, Ley Konrádyovej, nar. XXXXX, XXXXX, nar. XXXXX, hoci mu táto  vyplýva priamo zo zákona o rodine č. 36/2005 Z. z. a z rozsudku Okresného súdu XXXXX I, sp. zn. XXXXX zo dňa 26.06.2008, právoplatný dňa 29.07.2008, v ktorom je zaviazaný prispievať na ich výživu sumou 33,19 € na každého z nich mesačne, vždy do 15-teho dňa v mesiaci vopred k  rukám  matky  XXXXX, bytom XXXXX, ul. XXXXX čím  jej takto  dlhuje  výživné  vo  výške 265,52 € a plnoletej dcére XXXXX výživné vo výške 132,76 €,  
lebo zanikla trestnosť činu
Odôvodnenie:
	Vyšetrovateľ OR PZ, OKP v XXXXX uznesením sp. zn. XXXXX zo dňa 28.03.2012 začal trestné stíhanie a následne uznesením zo dňa 09.05.2012 vzniesol obvinenie XXXXX pre prečin zanedbania povinnej výživy podľa § 207 ods. 1, ods. 3 písm. b / Trestného zákona, ku ktorému malo dôjsť tak, ako je to uvedené vo výrokovej časti tohto uznesenia..
	
V danej veci podala dňa 08.03.2012 XXXXX, nar. XXXXX trestné oznámenie na svojho bývalého manžela XXXXX pre neplatenie výživného a to za obdobie od decembra 2011  až doposiaľ. 

Do spisu bol zabezpečený predmetný rozsudok  Okresného súdu XXXXX I sp. zn. XXXXX zo dňa 26.06.2008, rodný list detí, potvrdenia o návšteve školy, správy o obvinenom, charakteristiku z miesta bydliska a odpis z registra trestov.

Súčasťou spisu sú výsluchy poškodených XXXXX na č.l. 18-39, XXXXX na č.l. 40-61 a obvineného XXXXX na č.l. 8-17, v ktorých uviedli, že obvinený  dňa 24.05.2012 uhradil 200,-€, dňa 21.06.2012 uhradil 200,-€ a dňa 06.07.2012 uhradil osobne do rúk XXXXX 200,-€, čo vyplýva aj z poštových poukážok, teda  uhradil celé dlžné výživné.

Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

Podľa § 86 písm. a/ Trestného zákona trestnosť činu zaniká aj vtedy, ak ide o trestný čin zanedbania povinnej výživy podľa § 207 Trestného zákona, ak trestný čin nemal trvalo nepriaznivé  následky a páchateľ svoju povinnosť dodatočne splnil skôr, než sa súd odobral na záverečnú poradu. 

Na základe vyššie uvedeného možno skonštatovať, že boli splnené podmienky osobitného ustanovenia o zániku trestnosti činu podľa § 86 písm. a/ Trestného zákona a teda  došlo k zániku trestnosti zanedbania povinnej výživy podľa § 207 ods. 1 Trestného zákona  a preto bolo potrebné rozhodnúť tak, ako je to uvedené vo výrokovej časti tohto ustanovenia. 

Poučenie:
Proti tomuto uzneseniu je prípustná sťažnosť, ktorú možno podať do troch dní od doručenia tohto uznesenia na Okresnú prokuratúru                                     XXXXX I. Sťažnosť má odkladný účinok.

Mgr. Jozef Stanko
prokurátor